Ođđasat
Ođđasat, samnordiske tv-nyheder på nordsamisk produceret af NRK, SVT og YLE fra 2001; hovedsageligt belyses spørgsmål af interesse for Sameland i hele Nordkalotten, men desuden bringer indslag om urbefolkninger fra hele verden.
Programmet afvikles på nordsamisk med nyheder og en vejrudsigt for hele Nordkalotten; der er nyhedsredaktioner i Inari, Karasjok og Kiruna. Udsendelsen vises med undertekster på norsk, svensk og i Finland på svensk eller finsk, mens ikkesamiske indslag som de eneste i hele Norden talesynkroniseres (på nordsamisk) med undertekster på de samme sprog.
Ođđasat ses dagligt af 157.000 tv-seere i de tre nordiske lande (2015).
Ođđasats hjemmeside: http://areena.yle.fi/tv/2115078